|منذ /29-12-2010||#1|


تفصيل وخياطة بجامة طفل(خاص بالمسابقه)
هلوووووووووووووووو كيفكم
القماش بازززززززة وهذا شكلة
اول شي لازم ناخذ قياسات الطفل الي هي محيط الصدر - طول القميص-طول الردن-طول البجامة
هذي طول البجامة مع زيادة 5 سم من الاعلى و3 سم من الاسفل للكفة واذا تردين اكثر بكيفج بس اهم شي من تكفين على قياسه
نطبك القماش مرة وحدة يعني راح نشتغل على قطعتين هسة حتى نكص 3 سم من جهة الامام من فوك
نطبك القماش مرة لخ ونكص السرج
اول شي نخيط السرج وحدة بالخ بعدين نكف اسفل البجامة ونكف الاعلى بعدين نخيط الرجلين
وهسة دخلت اللاستيك بالدبوس وهاي البجامة كملت باقل من 10 دقايق
اما القميص فيتكون من القطعة الخلفية
والامامية لازم تكون مفتوحة من النص مع زيادات من الجانبين كد 5 سم لكل طرف هاية للكفة البنص وطبكة الدكم
هاي الردن كصيتهة على كد فتحة الابط بالقميص
نخيط الطبكة مال الدكم بالجزء الامامي مو كلهة نطبكهة نترك مسافة 2سم لكل وحدة للدكمة والبيت مالتهة
نخيط الاكتاف
نقيس فتحات الرقبة الامامية والخلفية حتى نسوي القوله او الياخة
نخيط القولة وبعدين الردانات ونسويلة جيب صغيروني ونكفة من جوة ( اني احب ازيد بالكفة حتى من يكبر توتو افتكهة _اقتصادية ياعيني_ خخخخخ)
وهذا شكلة
وهذا شكلة النهائي بعد خياطة الدكم
وهذا واحد ثاني قبل فترة خيطتة شوفوه جنت بعدني كلشي ما اعرف
عليكم الله اسألوني اذا تحبون تعرفون اي شي ما ذاكرتة ولو اني بعدني دا اتعلم شوية شوية بس اكيد اذا اعرف اي شي مراح ابخل بيه على احلى صديقات وهذا الورد الكم
|منذ /29-12-2010||#2|


طبعا كلش واوو وحبيته عاشت ايدج اذا تبقين هيج اصيرين احسن مني ولعلمج اكو شي هسه اتعلمته منج بس ماراح اكوله هههههه
بس مااعرفت هذا للمسابقه لو شنووو ؟؟
واكو ملاحظه صغيرونه الج لو اصغرين الصور للنص اتكون احلى واوضح ويسلموو
|منذ /29-12-2010||#3|


هههههه ام ثومة تتعلم مني حييييييييييييل وين وصلت عليج الله كولي شنو هو هذا الشي ليش تخليني حايرة حبابة
وهذا مو للمسابقة حبي
للاسف ما اعرف اصغر الصور صحيح اذا اصغر يكونون اوضح
واشكرج حياتوووو
|مواقع النشر (المفضلة)|
|الذين يشاهدون محتوى الموضوع الآن : 1 ( الأعضاء 0 والزوار 1)|
|أدوات الموضوع|
|انواع عرض الموضوع|

